
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
[bookmark: _GoBack]DĖL LIETUVOS RESPUBLIKOS ENERGETIKOS ĮSTATYMO NR. IX-884 2, 8 STRAIPSNIŲ IR PRIEDO PAKEITIMO
ĮSTATYMO PROJEKTO

2025-04-08 Nr. XVP-236
Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas.
1. Projekto 1 straipsnio 1 dalimi siūloma papildyti Energetikos įstatymo (toliau – keičiamas įstatymas) 2 straipsnį 151 dalimi, apibrėžiant joje „energijos nepritekliaus“ sąvoką. Šioje sąvokoje kaip vienas iš požymių, apibūdinančių energijos nepriteklių, įvardijamas namų ūkio pajamų neatitikimas nustatytiems namų ūkio pajamų reikalavimams. Pažymėtina, kad namų ūkio pajamų reikalavimai teisės aktuose nėra nustatyti, todėl nėra aišku, kas turima mintyje. Projekto nuostata tikslintina.
2. Projekto 1 straipsnio 3 dalimi keičiamo įstatymo 2 straipsnio 20 dalyje apibrėžiant „energijos vartojimo audito“ sąvoką siūloma ją išplėsti, t. y. nustatyti, kad atliekant energijos vartojimo auditą taip pat turi būti įvertinamas ekonomiškai efektyvaus atsinaujinančiųjų išteklių energijos naudojimo arba gamybos potencialas. Manytume, kad nustačius siūlomą teisinį reguliavimą, projekto 4 straipsnį reikėtų papildyti nuostata, nustatančia, kad energijos vartojimo auditai, pradėti iki 2025 m. spalio 1 d., užbaigiami pagal iki 2025 m. spalio 1 d. galiojusį teisinį reguliavimą. Atitinkamai reikėtų patikslinti projekto 4 straipsnio pavadinimą, jį išdėstant taip: Įstatymo įsigaliojimas, įgyvendinimas ir taikymas“.
3. Projekto 2 straipsnio 1 dalimi keičiamo įstatymo 8 straipsnis papildomas 111 dalimi. Šios dalies nuostatos svarstytinos keliais aspektais. 
Pirma, pirmajame jos sakinyje vietoj žodžių „šiame įstatyme“ įrašytina „šio straipsnio 11 dalyje“. Be to, atkreiptinas dėmesys, kad Gamtinių dujų įstatymo 7 straipsnio 2 dalyje nustatomos Valstybinės energetikos reguliavimo tarybos (toliau – Taryba) pareigos. Svarstytina, ar neturėtų būti papildytas pirmas sakinys ir po žodžio „funkcijas“ įrašant žodžius „ir pareigas“. 
Antra, pirmame 8 straipsnio 111 dalies sakinyje vardijamos konkrečios Tarybos funkcijos ir pareigos, kurias atlikdama, ar sprendimai, kuriuos priimdama, ji taiko energijos efektyvumo didinimo pirmumo principą. Svarstytina, ar Taryba, vykdydama savo veiklą, neturėtų visais atvejais vadovautis energijos efektyvumo didinimo pirmumo principu, o ne tik vykdydama minėtas funkcijas ir priimdama minėtus sprendimus. 
Trečia, siekiant teisinio aiškumo, 8 straipsnio 111 dalies antrame sakinyje vietoj žodžių „Be energijos efektyvumo didinimo pirmumo principo“ siūlome rašyti žodžius „Be to“.  
Ketvirta, antrajame šios dalies sakinyje tikslintos neaiškios formuluotės „ar efektyviai patiriamos sąnaudos“, „atsižvelgia į sistemos efektyvumą“. Be to, antrajame sakinyje įvardijant Direktyvą (ES) 2019/943 išbrauktini pertekliniai žodžiai „(nauja redakcija)“, atsižvelgiant į Nuorodų į Europos Sąjungos teisės aktus teikimo teisės aktuose reikalavimų aprašo, patvirtinto teisingumo ministro 2020 m. kovo 6 d. įsakymu Nr. 1R-72 „Dėl Nuorodų į Europos Sąjungos teisės aktus teikimo teisės aktuose reikalavimų aprašo patvirtinimo“ (toliau – Aprašas), 7.1 papunktyje nustatytą taisyklę, pagal kurią techninio pobūdžio informacija, pavyzdžiui redakciją žyminti informacija, neturi būti nurodoma.
4. Pagal projekto 2 straipsnio 2 dalimi keičiamo įstatymo 8 straipsnio 15 dalį Taryba, teikdama praėjusių metų veiklos ataskaitą, be kita ko, „atskiroje veiklos ataskaitos struktūrinėje dalyje nurodo pažangą, padarytą didinant energijos vartojimo efektyvumą, kiek tai susiję su elektros tinklų ir gamtinių dujų sistemų eksploatavimu, įvertina bendrą energijos vartojimo efektyvumą eksploatuojant elektros tinklus ir gamtinių dujų sistemas, nurodo perdavimo sistemos ir skirstomųjų tinklų operatorių įgyvendintas priemones ir, jei turi rekomendacijų, perdavimo sistemos ir skirstomųjų tinklų operatoriams pateikia energijos vartojimo efektyvumo didinimo rekomendacijas, įskaitant ekonomiškai efektyvias alternatyvas, kaip sumažinti maksimalias elektros tinklų ir gamtinių dujų sistemų apkrovas ir bendrą elektros energijos ir gamtinių dujų suvartojimą.“ Iš projekto nuostatų nėra aišku, ar toks naujas reikalavimas Tarybos veiklos ataskaitai būtų taikomas, teikiant ataskaitą jau už 2025 metus, ar vis tik – už 2026 metus. Atsižvelgiant į tai manytume, kad projekto 4 straipsnis turėtų būti papildytas atitinkama tai reglamentuojančia nuostata. 
Atkreiptinas dėmesys, kad keičiamo įstatymo 8 straipsnio 15 dalyje yra nustatytas reikalavimas viešai skelbti tik Tarybos strateginio veiklos plano projektą (o ne patį planą). Kitos šios dalies nuostatos reglamentuoja metinės veiklos ataskaitos rengimą ir teikimą. Svarstytina, ar reikalavimas skelbti plano projektą nėra savitikslis, ar vietoj šio reikalavimo neturėtų būti nustatomas reikalavimas viešai skelbti patvirtintą Tarybos strateginį veiklos planą.
5. Projekto 3 straipsniu keičiamo įstatymo priedo 11 punkte, atsižvelgiant į Aprašo 7.1 papunktyje nustatytą taisyklę, išbrauktini pertekliniai žodžiai „(nauja redakcija)“.

Be to, atkreiptinas dėmesys, kad Gamtinių dujų įstatymo 7 straipsnio 2 dalyje nustatomos 

